**Tárgy: Közművelődési rendelet megalkotása**

**E L Ő T E R J E S Z T É S**

**Csemő Község Képviselő-testületének**

**2024. szeptember 17-ei ülésére**

**a közművelődési rendelet megalkotásáról**

**Tisztelt Képviselő-testület!**

Csemő Község Önkormányzatának Képviselő-testülete május 28-án fogadta el új közművelődési rendeletét, ami azt a 2001. évben megalkotott rendeletet váltotta fel, amely a hatályos ágazati jogszabályoknak már nem felelt meg.

A rendelet felülvizsgálatának és megalkotásának a hatályos jogszabályi rendelkezésknek való megfelelásen túl további célja volt, hogy az Önkormányzat csatlakozni tudjon a Petőfi Kulturális Programhoz, melynek eredményeként számos ingyenes kulturális program tudna megvalósulni településünkön. A rendelet-tervezetet ezért a testületi ülést megelőzően elküldtük véleményezésre a Nemzeti Művelődési Intézet munkatársának, aki módosítási javaslattal nem élt, így joggal feltételeztük, hogy a rendelet tervezet elfogadásra alkalmas. Szeptember hónapban a Nemzeti Művelődési Intézet munkatársa megküldte az általa javított anyagot, amely bár véleménye szerint „alapvetően helyes” apróbb módosításokat azonban a rendelet majd minden §-ában eszközöl, ezért javaslom a májusban elfogadott rendelet hatályon kívül helyezését és a Petőfi Kulturális Programhoz való csatlakozás érdekében a Nemzeti Művelődési Intézet által javasolt tervezet elfogadását.

A jogalkotásról szóló 2010. évi CXXX. törvény 17. §-a értelmében a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit.

Az előzetes hatásvizsgálat megállapításai a rendelettervezet esetében a következők:

**1. A rendelet társadalmi, gazdasági, költségvetési hatásai:** a rendelet-tervezetnek nem lesznek jelentős gazdasági és költségvetési hatásai.

**2. A rendelet környezeti és egészségi következményei:** a rendelet-tervezet elfogadásának és alkalmazásának környezeti és egészségi következményei nincsenek.

**3. A rendelet adminisztratív terheket befolyásoló hatásai:** az adminisztratív terhek a szabályozás módosításának az elfogadásával nem emelkednek.

**4. A rendelet megalkotásának szükségessége, valamint a jogalkotás elmaradásának várható következményei:** a rendelet megalkotására a jogszabályban meghatározott feladatok végrehajtása miatt van szükség.

**5. A rendelet alkalmazásához szükséges személyi, szervezeti tárgyi és pénzügyi feltételek:** a rendelet alkalmazásához szükséges személyi, szervezeti tárgyi és pénzügyi feltételek rendelkezésre állnak.

A fentiek alapján kérem a tisztelt Képviselő-testületet az előterjesztés megtárgyalására és a rendelet-tervezet elfogadására.

Csemő, 2024. szeptember 11.

dr. Kovács Tímea

jegyző