

**E L Ő T E R J E S Z T É S**

**Csemő Község Képviselő-testületének**

**2024. szeptember 17-ei ülésére**

**Csemő Község Önkormányzata és a BÁCSVÍZ Víz- és Csatornaszolgáltató Zrt. között fennálló bérleti-üzemeltetési szerződés módosításáról**

Tisztelt Képviselő-testület!

Csemő Község Önkormányzatának Képviselő-testülete az Önkormányzat tulajdonában álló ivóvízellátást szolgáló vízi-közműveket a Bácsvíz Zrt-nek, mint víziközmű-szolgáltatónak adta át üzemeltetésre. A Bácsvíz Zrt. 2016 szeptemberében, 2018. február 28. napján, 2019. március 20. napján és 2022. február 17. napján módosította a 2014. szeptember 30. napjától hatályos bérleti-üzemeltetési szerződést.

2024. január 1-ján lépett hatályba a Víziközmű-fejlesztési és Ellentételezési Alapról szóló 24/2023. (XII. 13.) EM rendelet, ami miatt szükségessé vált a bérleti üzemeltetési szerződés felükvizsgálata és kiegészítése az alábbi 2.2.21. ponttal:

*„A víziközmű-szolgáltatásért felelős miniszter által kiadott mindenkor hatályos rendeletben meghatározott, víziközmű-szolgáltató által kezelt, víziközművek fenntartására fordítható összeg terhére megvalósult üzemeltetett víziközművön végrehajtott értéknövelő felújítási, beruházási munkáknak minősülő fenntartási feladatokat 2024. január 1. napjától a Víziközmű- szolgáltató végzi, és azt térítésmentesen az Ellátásért felelős tulajdonába átadja.”*

A szerződés módosítására a hatályos jogszabályi rendelkezéskenek való megfelelés érdekében van szükség, ezért az alábbi határozat-tervezetet terjesztem a Tisztelt Képviselő-testület elé:

**.../ 2024. (09. 17.) Határozat**

1.) Csemő Község Önkormányzatának Képviselő-testülete jóváhagyja az előterjesztés 1. mellékletét képező, az Önkormányzat tulajdonában álló ivóvízellátást szolgáló vízi-közművek üzemeltetésére vonatkozó üzemeltetési szerződés módosítását.

2.) Csemő Község Önkormányzatának Képviselő-testülete felhatalmazza Szűcs Judit Polgármestert a jelen határozattal jóváhagyott üzemeltetési szerződés módosítás aláírására, és a módosításokkal kapcsolatos intézkedések megtételére.

Felelős: Szűcs Judit polgármester

Határidő: azonnal

Csemő, 2024. szeptember 11.

Szűcs Judit

polgármester