

**E L Ő T E R J E S Z T É S**

**Csemő Község Képviselő-testületének**

**2024. szeptember 17-ei ülésére**

**a Szociális célú tüzelőanyag támogatás felhasználásáról szóló rendelet-tervezet elfogadásáról**

Tisztelt Képviselő-testület!

A Képviselő-testület 21/2024. (03.26.) képviselő-testületi határozatával döntött arról, hogy a Belügyminiszter pályázati kiírása alapján támogatási igényt nyújt be 100 erdei m3 kemény- lombos tűzifa beszerzésére.

A pályázat nyert, de az igényelt mennyiség helyett 61 erdei m3 tűzifa beszerzésére kaptunk támogatást, 1.626.870.- Ft összeg erejéig.

A támogatással beszerezett tűzifát 2025. február 15-ig kell kiosztani a rászorulók részére és 2025. április 15-ig kell elszámolni.

A tűzifa beszerzésére helyi, bejegyzett erdőgazdálkodóval (Virágh Bt.) kötöttünk megállapodást, ahogy a korábbi években is rendszeresen így jártunk el.

Szeretném tájékoztatni a Tisztelt Képviselőket, hogy a program végrehajtása hogyan történik:

* A pályázati kiírás szerint a tűzifa ára 21.000.- Ft+ÁFA/m3, a támogatásként ezen összeget kapjuk meg.
* Az önkormányzati önerő, amit a pályázatban vállalnunk kellett: 2.000.-Ft+ÁFA/m3, összesen 154.970.- Ft, ami nem tartalmazza az összevágás és a kiszállítás költségeit.
* A kemény lombos tűzifa piaci ára sokkal magasabb a támogatási összegnél. Az erdőgazdálkodó 27.165.- Ft+ ÁFA/m3 összegű ajánlatot tett (Ezt az önkormányzatnak 4165 Ft+Áfa/m3 összeggel kell kiegészíteni, amely összeget a 2024. évi költségvetés szociális feladatokra kapott támogatás terhére biztosítja.)
* A hivatal fizikai állománya – jelenleg is szalagfűrészen vágja össze a két méteres szálakat, ami bár nem lenne feladatunk, de 2014 óta minden évben „felgurigázva” adtuk ki a fát.
* 2024. decemberének második felében elkészülnek a beadott igények alapján a határozatok, amelyek alapján jövő év januárjában elkezdjük és be is fejezzük a kiszállítást.

A helyi önkormányzatok szociális célú tűzifa vásárlásához kapcsolódó kiegészítő támogatásával kapcsolatos részletes szabályokat a települési önkormányzatok szociális célú tüzelőanyag vásárlásához kapcsolódó kiegészítő támogatásáról szóló pályázati kiírás tartalmazza.

A kiírás szerint a támogatásban részesített önkormányzatok rendeletben szabályozzák a szociális rászorultság szabályait, az igénylés részletes feltételeit, amelyet az elszámolással egyidejűleg a Kincstárnak benyújtanak.

*Kérem a Tisztelt Képviselő-testületet, hogy az előterjesztésben foglaltak figyelembevételével a szociális célú tűzelőanyag támogatás felhasználásáról szóló rendelet-tervezetet elfogadni szíveskedjenek.*

Csemő, 2024. szeptember 11.

Szűcs Judit

polgármester